Stad wil Winnie met straatnaam vereerWinnie Nomzamo Madikizela-Mandela by die ANC se 54ste nasionale konferensie in Desember 2017. (Foto: Ayanda Ndamane/ANA) Stad Johannesburg het ŉ openbaredeelname-proses van stapel gestuur om William Nicolrylaan na Winnie Madikizela-Mandela te vernoem. Geoffrey Makhubo, uitvoerende burgemeester van Johannesburg, het Saterdag, ter herdenking van Madikizela-Mandela se 84ste verjaarsdag, ŉ kransleggingseremonie gelei. Makhubo het ook ŉ proses vir openbare deelname van stapel gestuur om William Nicolrylaan na haar te vernoem. “As Stad Johannesburg wil ons vandag ons eer betoon en ons stuur amptelik ŉ proses van stapel om William Nicolrylaan te vernoem ná ŉ mosie ŉ jaar en ŉ half gelede deur die raad goedgekeur is,” het Makhubo gesê. “Sy was ŉ struggle-ikoon en een van die eerste swart maatskaplike werkers in Suid-Afrika wat haar lewe daaraan gewei het om die land ŉ beter plek te maak,” het Makhubo bygevoeg.